Source: http://emn.fi/ajankohtaista/11.10_emn-seminaarin_yhteenveto_videolinkit_ja_esitykset
Timestamp: 2019-01-18 18:22:42+00:00
Document Index: 24133281

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

11.10 EMN-seminaarin yhteenveto, videolinkit ja esitykset - Euroopan muuttoliikeverkosto
Suomen EMN-tiimi toivottaa hyvää ja rauhallista joulua!
Season's Greetings from EMN Finland
EMN Finland järjestää 24-25.10 konferenssin Suomen EU-puheenjohtajuuskaudella
Etusivu >	Ajankohtaista >	11.10 EMN-seminaarin yhteenveto, videolinkit ja esitykset
11.10 järjestimme kansallisen seminaarimme otsikolla Yksin tulleiden alaikäisten kotoutuminen ja osallisuus Hotelli Presidentissä Helsingissä. Seminaariin osallistui paikan päällä 200 henkilöä ja suoralla videolähetyksellä oli yli 300 näyttökertaa, joten aihe kiinnosti laajasti eri toimijoita.
Aihetta käsittelevä EMN-tutkimus, jossa tarkastellaan eri EU-maiden käytäntöjä, valmistui kesällä 2018. Suomen kansallisessa raportissa todetaan, että suurin osa Suomeen yksin tulevista alaikäisistä on turvapaikanhakijoita. Vuonna 2015 yksin tulleiden alaikäisten turvapaikanhakijoiden määrä nousi ennätyslukemiin. Sittemmin alaikäisten hakijoiden määrä on ollut selvässä laskussa, mutta siitä huolimatta yksin tulleiden alaikäisten kotoutumiseen liittyvät haasteet herättävät edelleen aiheellista huolta. Esimerkiksi alaikäisten asumisyksiköstä ja kunnasta toiseen siirtelyn on nähty haittaavan heidän hyvinvointiaan ja kotoutumisen etenemistä. Lapset itse taas ovat kokeneet olosuhteiden pysyvyyden sekä oman osallisuutensa erityisen tärkeiksi.
Seminaarissa kuultiin mielenkiintoisia puheenvuoroja ja keskusteluja liittyen juuri yksin tulleiden alaikäisten kotoutumiseen ja osallisuuteen Suomessa ja Euroopassa.
EMN Suomen kansallisen koordinaattori Kielo Brewisin avaussanojen (videotallenne: https://www.youtube.com/watch?v=sgXcdUeWZ1A) jälkeen työ- ja elinkeinoministeriön maahanmuuttojohtaja Sonja Hämäläinen puhui julkisen vallan erityisestä vastuusta yksin tulleiden oikeuksien toteutumisessa nimenomaan kotoutumisen suhteen.
Sonja Hämäläinen Työ- ja elinkeinoministeriö
Sonja Hämäläisen ppt-esitys ja puheenvuoron videotallenne:
https://www.youtube.com/watch?v=Im-Qf1_k9NM
Norma Rose ICF
Seuraavaksi EMN-palvelutarjoaja ICF:n konsultti Norma Rose kertoi yksin tulleista alaikäisistä tehdystä EMN-tutkimuksesta, Approaches to Unaccompanied Minors Following Status Determination in the EU plus Norway, joka valmistui kesällä 2018. Tutkimus tarjoaa vertailutietoa EU-jäsenmaista ja Norjasta ajanjaksolta 2014-2017.
Norma Rosen ppt-esitys ja puheenvuoron videotallenne (englanniksi):
https://www.youtube.com/watch?v=qqkmc3jklBk
Mikko Hakkarainen Euroopan komissio
Sen jälkeen kuulimme Euroopan komission Mikko Hakkaraisen säilöönoton vaihtoehtoja ja palauttamista käsittelevän puheenvuoron. Yksin tulleen alaikäisen säilöönoton tulee aina olla viimeinen keino kun puhutaan maasta poistamisen varmistamisesta ja tavoitteena on aina lievempien keinojen käyttö. Lapsen etu tulee huomioida prosessin jokaisessa vaiheessa.
Mikko Hakkaraisen ppt-esitys ja puheenvuoron videotallenne:
https://www.youtube.com/watch?v=7MBaQ3JBpB0
Federica Toscano Missing Children Europe
Federica Toscano Missing Children Europe-järjestöstä esitteli lasten katoamisen ehkäisemiseen liittyviä hyviä käytäntöjä. Missing Children Europe osallistui SUMMIT-projektiin, jossa kartoitettiin haasteita ja hyviä käytänteitä viranomaisten ja järjestöjen välisessä yhteistyössä haavoittuvassa asemassa olevien yksin tulleiden lasten katoamisen osalta.
Federica Toscanon ppt-esitys ja puheenvuoron videotallenne (englanniksi):
https://www.youtube.com/watch?v=THGHjUgWPwI
Lapsoasiavaltuutettu Tuomas Kurttila
Ennen lounastaukoa lapsiasiavaltuutettu Tuomas Kurttila keskittyi puheenvuorossaan lapsen edun toteutumiseen yksin tulleiden alaikäisten osalta sekä heidän mahdollisuuksiinsa kotoutua ja päästä osalliseksi Suomen yhteiskuntaan.
Tuomas Kurttilan puheenvuoron videotallenne:
https://www.youtube.com/watch?v=S-KljTMUiww
Seminaarin iltapäiväosuus alkoi lastenpsykiatrian dosentti Jari Sinkkosen alustuksella erokokemusten merkityksestä lasten ja nuorten psyykkiselle kehitykselle.
On selvää että varsinkin perheistään eroon joutuneet alaikäiset lapset ovat psyykkisesti erittäin haavoittuvassa asemassa ja tämä on huomioitava kaikessa toiminnassa.
Jari Sinkkosen ppt-esitys ja puheenvuoron videotallenne:
https://www.youtube.com/watch?v=_1iMLyIVREY
Mikko Ylisuvanto SOS-Lapsikylä
Seuraavaksi SOS-Lapsikylän kotoutumistyön palvelujohtaja Mikko Ylisuvanto kertoi järjestön toiminnasta yksin tulleiden alaikäisten kanssa. Työn keskiössä on kotoutuminen, hoiva ja osallisuus, jotta yksintulleet alaikäiset tuntisivat itsensä tervetulleiksi suomalaiseen yhteiskuntaan. Mikko toi myös esiin yksin tulleiden lasten ja nuorten omia kokemuksia ja ääneen pääsivät myös kaksi nuorta, Hamidreza ja Rahollah, jotka kertoivat omat tarinansa.
Mikko Ylisuvannon sekä SOS-Lapsikylän nuorten, Hamidrezan ja Rahollahin, puheenvuorojen videotallenne:
https://www.youtube.com/watch?v=bsmkXkthMUo
Anna-Kaisa Kuusisto TRUST-hanke
TRUST-hankkeen akatemiatutkija Anna-Kaisa Kuusisto puhui asumisen ratkaisujen ja sosiaalisen tuen merkityksestä yksin tulleiden alaikäisten kotoutumisessa. Erilaisilla asumisen ratkaisuilla voidaan tukea nuorten omaa toimijuutta ja osallisuutta. Tärkeässä roolissa ovat myös koulutusmahdollisuudet ja sosiaalisten verkostojen luominen uudessa kotimaassa.
Anna-Kaisa Kuusiston ppt-esitys ja puheenvuoron videotallenne:
https://www.youtube.com/watch?v=p6a377OMEH4
Seminaarin päätti EMN Suomen Jutta Saastamoisen ja Rafael Bärlundin vetämä paneelikeskustelu, jossa käsiteltiin yksin tulleiden alaikäisten mahdollisuuksia päästä osalliseksi suomalaiseen yhteiskuntaan. Paneelikeskusteluun osallistuivat vuoden pakolaismieheksi 2018 valittu Ahmad Hosseini, Elina Turjanmaa Siirtolaisuusinstituutista, Anna Bruun Työ- ja elinkeinoministeriöstä sekä puheenvuoron pitäjistä Anna-Kaisa Kuusisto ja Mikko Ylisuvanto.
Seminaariyleisö sai mobiiliäänestyksellä valita neljän aiheen joukosta mistä toivoivat että keskustellaan. Aiheiksi valikoituivat: koulunkäynti ja jatko-opinnot sekä yhteiskunnan tarjoama turvaverkko ja asumisen ratkaisut.
Paneelikeskustelun videotallenne:
https://www.youtube.com/watch?v=7hDLf3ZJiVU
EMN Suomen kansallinen koordinaattori Kielo Brewis nivoi loppusanoissaan yhteen päivän antia ja kiitti kaikkia puhujia ja osallistujia.
Kielo Brewisin puheenvuoron videotallenne:
https://www.youtube.com/watch?v=Sk41TBH_PL8
Viestiseinä oli ahkerassa käytössä